ମୋସୁନେଟୁଜୁମାବ

ମୋସୁନେଟୁଜୁମାବ (ଇଂରାଜୀ ଭାଷାରେ Mosunetuzumab), ବିକ୍ରୟ ନାମ ଲସୁସୁମିଓ ବ୍ରାଣ୍ଡ, ହେଉଛି ଫୋଲିକୁଲାର ଲିମ୍ଫୋମା ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ନିର୍ଦ୍ଦିଷ୍ଟ ଭାବରେ ଏହି ରୋଗ ଚିକିତ୍ସାରେ ଅନ୍ୟାନ୍ୟ ଔଷଧ ବିଫଳ ହେବା ପରେ ମୋସୁନେଟୁଜୁମାବ ଔଷଧ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ (≥୨୦%) ସାଇଟୋକାଇନ ରିଲିଜ୍ ସିଣ୍ଡ୍ରୋମ, ଜ୍ୱର ଏବଂ ମୁଣ୍ଡବିନ୍ଧା ହୋଇପାରେ । Text was copied from this source which is copyright European Medicines Agency. Reproduction is authorized provided the source is acknowledged. ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଇମ୍ୟୁନ ଇଫେକ୍ଟର ସେଲ-ଜଡ଼ିତ ନ୍ୟୁରୋଟକ୍ସିସିଟି ସିଣ୍ଡ୍ରୋମ (ICANS) ଏବଂ ସଂକ୍ରମଣ ଅନ୍ତର୍ଭୁକ୍ତ ହୋଇପାରେ । ସାଧାରଣ ଲାବୋରେଟୋରୀ ପରୀକ୍ଷାର ଅସ୍ୱାଭାବିକତା ମଧ୍ୟରେ ସ୍ୱଳ୍ପ ନିଉଟ୍ରୋଫିଲ୍, ସ୍ୱଳ୍ପ ଫସଫେଟ୍, ଉଚ୍ଚ ରକ୍ତ ଗ୍ଲୁକୋଜ ସ୍ତର, ସ୍ୱଳ୍ପ ଲିମ୍ଫୋସାଇଟ , ବର୍ଦ୍ଧିତ ୟୁରିକ୍ ଏସିଡ୍, ସ୍ୱଳ୍ପ ଶ୍ୱେତ ରକ୍ତ କଣିକା, ସ୍ୱଳ୍ପ ହେମୋଗ୍ଲୋବିନ୍ ଏବଂ ସ୍ୱଳ୍ପ ପ୍ଲାଟେଲେଟ୍ ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ବିଶେଷ ଭାବରେ ଏକ ବାଇସ୍ପେସିଫିକ୍ ସିଡି୨୦- ନିର୍ଦ୍ଦେଶିତ ସିଡି୩ ଟି-ସେଲ୍ ଜଡ଼ିତକାରୀ । 

୨୦୨୨ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ମୋସୁନେଟୁଜୁମାବ ଅନୁମୋଦିତ ହୋଇଥିଲା।   ୨୦୨୩ ସୁଦ୍ଧା ଯୁକ୍ତରାଷ୍ଟ୍ରରେ ଚିକିତ୍ସା ଧାରା ପାଇଁ ଏହାର ମୂଲ୍ୟ ପ୍ରାୟ ୧୮୦,୦୦୦ ଡଲାର ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki